**Apžiūros laiką** būtina suderinti su darbuotoju, atsakingu už apžiūrą.

**Kainos didinimo intervalas** – 100 Eur

**Aukciono dalyvio registravimo mokestis** – 100 Eur

**Aukciono dalyvio registravimo mokestis ir garantinis įnašas turi būti sumokėti** iki dokumentų pateikimo registruoti. Atsiskaitomoji sąskaita aukciono dalyvio garantiniam įnašui, registravimo mokesčiui bei nekilnojamojo turto kainai sumokėti – LT03 4010 0424 0000 0324, Luminor AB banke (būtina nurodyti mokėjimo paskirtį – parduodamo turto adresą), gavėja – Vilniaus rajono savivaldybės administracija, kodas 188708224.

**Aukciono vykdymo būdas:** aukcionas vykdomas informacinių technologijų priemonėmis interneto svetainėje **http://www.evarzytynes.lt**/, vadovaujantis Valstybės ir savivaldybių nekilnojamųjų daiktų pardavimo viešame aukcione tvarkos aprašu, patvirtintu Lietuvos Respublikos Vyriausybės 2014 m. spalio 28 d. nutarimu Nr. 1178, Valstybės ir savivaldybių nekilnojamųjų daiktų elektroninio aukciono vykdymo valstybės informacinėje sistemoje procedūrų aprašo, patvirtinto valstybės įmonės Turto banko generalinio direktoriaus 2018 m. gegužės 30 d. įsakymu Nr. P1-142 (pakeista valstybės įmonės Turto banko generalinio direktoriaus 2021 m. vasario 24 d. įsakymu Nr. P1-67).

**Atsiskaitymo už aukcione įgytą turtą terminai ir tvarka:** aukciono laimėtojas aukciono protokolą pasirašo tą pačią dieną arba ne vėliau kaip kitą darbo dieną ir el. paštu halina.petrucin@vrsa.lt  atsiunčia ranka pasirašytą ir nuskenuotą (tokiu atveju ranka pasirašyto aukciono protokolo egzempliorių turi pateikti aukciono organizatoriui iki aukcione parduoto turto pirkimo ̶ pardavimo sutarties pasirašymo) arba kvalifikuotu elektroniniu parašu pasirašytą protokolo egzempliorių.

Nekilnojamojo turto ir jam priskirto valstybinės žemės sklypo pirkimo–pardavimo sutartys su aukciono laimėtoju turi būti sudarytos per 30 dienų nuo pardavimo aukcione vykdymo dienos (viešame aukcione parduoto savivaldybės nekilnojamojo turto pirkimo–pardavimo sutartis – ne vėliau kaip per 25 kalendorines dienas nuo pardavimo viešame aukcione dienos, o žemės sklypo – ne vėliau kaip per 5 kalendorines dienas nuo nekilnojamojo turto pirkimo–pardavimo sutarties pasirašymo), o visa nekilnojamojo turto kaina sumokėta iš karto per 10 kalendorinių dienų po nekilnojamojo turto pirkimo–pardavimo sutarties pasirašymo.

Nekilnojamajam turtui priskirto valstybinės žemės sklypo pirkimo–pardavimo sutartį su aukciono laimėtoju sudaro VĮ Turto bankas (kodas 112021042). Žemės sklypo kainai sumokėti atsiskaitomoji sąskaita  LT14 7044 0600 0044 3912, esanti AB SEB banke, gavėjas Turto bankas (kodas 112021042).

Pirkimo–pardavimo sutarties (sutarčių) sudarymo išlaidas, įskaitant atlyginimą notarui, sumoka aukciono laimėtojas. Nekilnojamasis turtas ir jam priskirtas žemės sklypas perduodamas aukciono laimėtojui visiškai atsiskaičius už nekilnojamąjį turtą ir jam priskirtą valstybinės žemės sklypą.

**Kitos aukciono sąlygos:** nustatytą aukciono dalyvio registravimo mokestį ir garantinį įnašą aukciono sąlygose nustatyta tvarka ir terminais privalo sumokėti visi asmenys, ketinantys dalyvauti aukcione. Sumokėtas aukciono dalyvio registravimo mokestis negrąžinamas ir neįskaitomas į nekilnojamojo turto ir žemės sklypo ar kitų nekilnojamųjų daiktų pardavimo kainą.

Aukciono laimėtojo garantinis įnašas įskaitomas kaip dalinė įmoka už įsigytą nekilnojamąjį turtą ir žemės sklypo ar kitus nekilnojamuosius daiktus. Aukciono dalyviams, nepripažintiems laimėtojais, aukcione nedalyvavusiems asmenims, taip pat asmenims, sumokėjusiems garantinį įnašą, bet neįregistruotiems aukciono dalyviais, garantinis įnašas, grąžinamas per 5 darbo dienas nuo aukciono pabaigos.

Jeigu per 30 dienų nuo turto pardavimo aukcione vykdymo dienos pirkimo–pardavimo sutartis nesudaroma dėl aukciono laimėtojo kaltės, laikoma, kad aukciono laimėtojas atsisakė sudaryti sutartį, ir tokiu atveju aukciono laimėtojui garantinis įnašas negrąžinamas. Pagal Lietuvos Respublikos civilinio kodekso 6.422 str., aukciono laimėtojas, nustatytais terminais neatsiskaitęs už aukcione įsigytą turtą, negali dalyvauti naujame šio turto aukcione, taip pat privalo atlyginti naujo aukciono organizavimo ir rengimo išlaidas bei sumokėti kainų skirtumą, jeigu naujame aukcione turtas bus parduotas už mažesnę kainą.

Nekilnojamasis turtas yra parduodamas esamos fizinės ir funkcinės būklės bei pagal esamus nekilnojamojo turto kadastro duomenis. Vilniaus rajono savivaldybė neįsipareigoja nustatyti aktualios nekilnojamojo turto kadastro duomenų būklės. Vilniaus rajono savivaldybė neįsipareigoja iškraustyti jame esančių daiktų.

**Aukciono organizatorius:** Vilniaus rajono savivaldybės administracija, kodas 188708224, buveinė Rinktinės g. 50, Vilniuje.